**Уважаеми колеги,**

Във връзка с писмо ИЗ № 03 622/1/6.06.2019г. на СРЗИ до ръководителите на лечебни заведения за предоставяне на информация по чл.98 от Закона за лечебните заведения Ви информираме за следното:

* Всяко лечебно заведение, което предоставя медицински услуги не по договор с НЗОК и чл.82 от Закона за здравето формира собствена цена.
* Необходимо е задължително да поставим на общодостъпно място в сградата на практиката информация относно вида и цената на медицински и др. услуги и начина на заплащането им. Информацията се публикува на сайта на лечебното заведение при наличие на такъв, както и на интернет страницата на МЗ.
* За всяка парична транзакция лечебното заведение издава задължително финансов документ.

**Важно е да знаем:**

В Закона за лечебните заведения няма фиксиран срок 14 юни за предоставяне на информацията за ценоразписа от лечебните заведения към МЗ съгласно чл.98 от ЗЛЗ.

В Закона за лечебните заведения към момента няма утвърден формат за предоставяне на информацията по чл.98 от ЗЛЗ към МЗ.

В Закона за лечебните заведения няма вменено задължение на лечебните заведения в 7 дневен срок преди промяна на информацията по чл.98 от ЗЛЗ да бъде оповестена на интернет страницата на лечебното заведение или по друг обичаен начин , включително и променената информация да бъде изпратена за обновяване към интернет страницата на МЗ.

Предлагаме на Вашето внимание примерен ценоразпис на лечебно заведение за ПИМП. В маркираните в червено **ХХ.00 лв.** следва да нанесете цените формирани от Вашето лечебно заведение.

В приложения файл е таблица excel, (попълнете с Ваши данни и цени!) изискана за изпращане към МЗ и СРЗИ на адреси hospitalpricelist@mh.goverment.bg и kmd@srzi.bg

 **Ц Е Н О Р А З П И С**

І Заплащане на медицински услуги от здравно-осигурени лица :

1. Медицински и експертни дейности извън случаите и условията посочени в Приложение № 1 към чл. 1 на Наредба № 3 от 20 март 2018 г. за определяне на пакета от здравни дейности, гарантиран от бюджета на НЗОК - Заплащане чрез капитация от НЗОК в размер от 1,15 до 1,58 месечно в зависимост от възрастовата група и заплащане от пациента - **ХХ.00 лв.**

2. Оформяне на вторични медицински документи неизброени в подробния списък в Приложение № 1 към чл. 1 на Наредба № 3 от 20 март 2018 г. за определяне на пакета от здравни дейности, гарантиран от бюджета на НЗОК - Заплащане чрез капитация от НЗОК в размер от 1,15 до 1,58 месечно в зависимост от възрастовата група и заплащане от пациента **ХХ.00 лв**.

3. Дейности посочени в Приложение № 1 към чл. 1 на Наредба № 3 от 20 март 2018 г. за определяне на пакета от здравни дейности, гарантиран от бюджета на НЗОК - Заплащане от НЗОК определено в НРД и заплащане от пациента - 00.00 лв..

ІІ. Заплащане на медицински и административни услуги от лица, които не са здравно осигурени или от частни пациенти (нерегистрирани в пациентската листа) – Заплащане от НЗОК 00,00лв.; Заплащане от пациента - **ХХ,00лв.**

Заплащането се извършва в брой в лева на мястото където е поставено фискално устройство и се издава фискален бон от фискално устройство.

Информацията относно вида и цената на всички предоставяни медицински и други услуги и за начина на заплащането им се намира на достъпно за пациентите място в чакалнята /сградата/ на лечебното заведение / вкл. и на на сайта на лечебното заведение на интернет адрес: [**www.xxxxx.com/**](http://www.xxxxx.com/)**.**

ІІІ. За колегите използващи такса за административно обслужване:

1. Административни дейности извън случаите и условията посочени в Приложение № 1 към чл. 1 на Наредба № 3 от 20 март 2018 г. за определяне на пакета от здравни дейности, гарантиран от бюджета на НЗОК - **ХХ.00 лв.**

 С уважение: д-р Георги Миндов

Със съдействието на д-р Костадин Сотиров